Plankton

Plankton inggih punika pupulan akéh soroh organisme sané anyut ring toya (utawi udara) sakémanten ten prasida sacara aktip ngingsirang awakné ipun ngeraga ngelawan arus (utawi angin). Organisme individu sané ngadegang plankton kasengguh plankter. Ring segara, ipun nyadiayang wit amahan mabuat antuk akéh kauripan akuatik alit lan ageng, minakadi bivalvia, ulam, miwah paus balin.

Plankton ring segara minakadi baktéri, arkéa, ganggang, protozoa, oong mikroskopis., lan buron sane melayang utawi ngambang sané meneng ring toya pakeh segara lan toya campuhan loloan. Plankton toya ening mirib sareng plankton segara, nanging kapanggihin ring danu lan tukad. Akéhan, plankton wantah melayang ring genah arus sané ngambil ipun, yadiastun wénten, sekadi ubur-ubur, nglangi alon sakéwanten nénten gelis mangda prasida ngaonang panglalah saking arus.

Yadiastun plankton katah kasengguh pinaka genah sané meneng ring toya, wénten taler vérsi udara sané maurip pahan saking kahuripannyané melayang ring atmosfer. aeroplankton puniki minakadi spora entik-entikan, serbuk sari miwah biji sané kasebar olih angin. Ipun taler minab ngranjing mikroorganisme sané kasapu nuju udara saking badai buk téréstrial miwah plankton samudra sané kasapu ka udara olih semprotan segara.

Yadiastun akéh spesies plankton mikroskopis ring ukurannyané, plankton ngranjing organisme ring makudang-kudang ukuran, taler organisme ageng sekadi ubur-ubur. Puniki santukan plankton katentuang olih ceruk ékologis miwah undagan motilitas bandingang ring klasifikasi filogénetik utawi taksonomi. Kategori "plankton" minayang organisme puniki saking sané ngambang ring baduur toyané, sané kawastanin neuston, sané prasida nglangi nglawan arus, sané kawastanin nekton, miwah sané maurip ring dasar segara dalem, sané kawastanin benthos.

 Pustaka